ร้านส้มตำนี้อยู่ในร้านเดียวกับร้านบ้านไร่ใบกระเพรา แต่มีโซนในร้านซึ่งมีดนตรีสดเล่น จะชารต์ค่าอาหารอีกราคา เราเลยเลือทานโซนริมถนนซึ่งจะไม่บวกเงินเพิ่ม นั่งริมถนนรถวิ่งผ่านไปมา ลมพัดแรงเป็นขณะ ก็ได้บรรยากาศไปอีกแบบ มีพนักงานมารับออเดอร์และรอติวทำอาหารประมาณ 10-15 นาที

ส้มตำ (40 บาท) ส้มตำรสจัด เผ็ดจัดมากกินแช้วแซ่บซี๊ด เสิรฟ์มาในภาชนะทรงครึ่งวงกลมคล้ายกะลามะพร้าวเก๋ไก๋ดี

หมูแดดเดียว (80 บาท) หมูแดดเดียวรสเต็มทอดกรอบมา พอใช้ได้ แต่หมูอาจเหนียวไปนิด และรู้สึกว่าไม่สดใหม่เท่าที่ควร

ไก่ย่างครึ่งตัว (100 บาท) ไก่ย่างหมัก มีกลิ่นคล้ายเครื่องเทศแปลก ๆ ไม่คุ้นเคย เมนูนี้ธรรมดาไปหน่อย

น้ำตกหมู (80 บาท) น้ำตกรสจัดใส่ข้าวคั่ว พริก หอมแดง อร่อยดี แต่หมูติดมันไปหน่อยนึง